|  |  |  |
| --- | --- | --- |
|  | Szigethalom Város Önkormányzat | A Képviselő-testületi ülés meghívó szerinti sorszáma: **3.** |

# E L Ő T E R J E S Z T É S

Szigethalom Város Önkormányzat Képviselő-testületének

*2026.* *január 27. napján 18 órakor tartandó*

*nyilvános, rendes ülésére*

**Tárgy**: A bölcsőde 2026. évi nyári nyitvatartási rendjének jóváhagyása

**Előadó**: Fáki László polgármester

**Készítette**: Domonkos István intézményvezető

dr. Takács Lajos igazgatási irodavezető

**Ellenőrizte:** dr. Stiebel Viktória jegyző

*Az előterjesztő megtárgyalásra javasolja*:

***Humánpolitikai és Népjóléti Bizottság (2.)***

Tisztelt Képviselő-testület!

A Nobilis Humán Szolgáltató Bölcsőde nyári nyitvatartási rendjét Szigethalom Város Önkormányzata, mint az intézmény fenntartója hagyja jóvá. A fenntartó a bölcsődei szünet idejére a szülő, törvényes képviselő kérésére gondoskodik a gyermek intézményi gondozásának, nevelésének megszervezéséről.[[1]](#footnote-1)

A fenntartó minden év február 15. napjáig tájékoztatja a szülőket a bölcsődei ellátást nyújtó intézmény, szolgáltató nyári nyitvatartási rendjéről. A nyári zárva tartás időtartamát a fenntartó legfeljebb öt hétben határozhatja meg.[[2]](#footnote-2)

A bölcsőde munkavállalói számára a szabadságot - eltérő megállapodás hiányában - úgy kell kiadni, hogy a munkavállaló naptári évenként egy alkalommal, legalább 14 egybefüggő napra mentesüljön a munkavégzési és a rendelkezésre állási kötelezettsége alól.[[3]](#footnote-3)

A Nobilis Humán Szolgáltató intézményvezetője kérelem formájában jóváhagyásra megküldte a bölcsőde 2026. évi nyári nyitvatartási rendjének a tervezetét, mely jelen előterjesztés 1. számú mellékletét képezi.

Felkérem a Tisztelt Képviselőket az alábbi határozati javaslat megvitatására és elfogadására.

**Határozati javaslat**

Szigethalom Város Önkormányzat Képviselő-testülete úgy dönt, hogy a Nobilis Humán Szolgáltató Bölcsőde 2026. évi nyári nyitvatartási rendjét az alábbiak szerint fogadja el.

A Nobilis Humán Szolgáltató Bölcsőde 2026. évi nyári nyitvatartási rendje:

|  |  |
| --- | --- |
| Ügyeleti hét: | 2026. július 20-26. |
| Nyári zárás: | 2026. július 27-től augusztus 9-ig |
| Ügyeleti hét: | 2026. augusztus 10-16. |

A Képviselő-testület felkéri Polgármester urat, hogy 2026. február 15-ig a helyben szokásos módon tájékoztassa a szülőket a bölcsőde 2026. évi nyári nyitvatartási rendjéről.

**Határidő:** 2026. február 15.

**Felelős**: Fáki László polgármester

Szigethalom, 2026. január 12.

**Fáki László**

polgármester

**Melléklet:**1. számú melléklet Kérelem a bölcsőde 2026. évi nyári nyitvatartási rendjének jóváhagyásáról

1. a gyermekek védelméről és a gyámügyi igazgatásról szóló 1997. évi XXXI. törvény 43. § (4) bekezdés [↑](#footnote-ref-1)
2. a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet 37. § (3) bekezdés [↑](#footnote-ref-2)
3. a munka törvénykönyvéről szóló 2012. évi I. törvény 122. § (3) bekezdés [↑](#footnote-ref-3)